Voksne individer oppsøker kadavre etter store pattedyr som hjort, rådyr, villsvin, hund, sau, storfe og hest, som har kommet til ulike stadier i nedbrytingsprosessen. Hunnene legger egg på kadavrene, og larvene ernærer seg antagelig på beinmarg. Disse fluene er mest aktive i den kjølige årstida, seint om høsten, seint om vinteren og tidlig på våren, men forsvinner helt når marka er dekket av snø.